 Un turist din Marea Britanie, dispărut de trei zile, a fost găsit spânzurat într-o pădure din Bușteni.
Un turist britanic, dat dispărut după ce ar fi plecat pe munte, a fost găsit spânzurat de salvamontiștii din Bușteni. Bărbatul a plecat în urmă cu trei zile pe munte, fără să anunțe pe cineva unde pleacă.
Un turist de 42 de ani din Marea Britanie, care a fost dat dispărut de familie, luni dimineaţă, a fost găsit decedat de către echipele de salvamontişti.Potrivit datelor comunicate de Salvamont Buşteni, bărbatul a fost găsit spânzurat în pădurea dintre Buşteni şi Poiana Ţapului, unde a fost localizat telefonul acestuia.Salvamontiştii serviciilor Buşteni şi Prahova au fost solicitaţi, luni seară, să intervină pentru căutarea unui cetăţean britanic în vârstă de 42 de ani care era plecat la munte de trei zile.Familia acestuia nu a mai reuşit să ia legătura cu el, pentru că bărbatul nu a mai răspuns la telefon, rudele sale sesizând, luni dimineaţă, poliţia cu privire la dispariţia lui.